
ΤΕΥΧΟΣ ΔΕΥΤΕΡΟ 


Αρ 


. Φύλλου 5594 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση και συμπλήρωση του καταρτισθέντος με 
την 3/2018 Πράξη «Κανονισμού Εσωτερικής Υπη¬ 
ρεσίας του Ειρηνοδικείου Γαστούνης». 

2 Έγκριση και συμπλήρωση της κατάρτισης του 
«Κανονισμού Εσωτερικής Υπηρεσίας του Ειρηνο¬ 
δικείου Κοζάνης», που επήλθε με την υπ' αριθμ. 
1/2017 απόφαση της Ολομέλειας αυτού. 


ΑΠΟΦΑΣΕΙΣ 

Αριθμός απόφ. 53/2018 (1) 

Έγκριση και συμπλήρωση του καταρτισθέντος με 
την 3/2018 «Πράξη Κανονισμού Εσωτερικής Υπη¬ 
ρεσίας του Ειρηνοδικείου Γαστούνης». 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 4 Οκτωβρίου 2018, ημέρα Πέμπτη και ώρα 
10.00, στο Μέγαρο του Αρείου Πάγου και στην αίθουσα 
διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση του Προέδρου 
του Αρείου Πάγου, η, κατά τα άρθρα 14 και 17 του Κώ¬ 
δικα Οργανισμού Δικαστηρίων και Κατάστασης Δικα¬ 
στικών Λειτουργών (κυρωτικός νόμος 1756/1988, όπως 
ισχύει σήμερα), Ολομέλεια σε συμβούλιο, στην οποία 
έλαβαν μέρος οι: 

1) Βασίλειος Πέππας, Πρόεδρος του Αρείου Πάγου, 
2) Γεώργιος Λέκκας, 3) Πηνελόπη Ζωντανού, Αντιπρόε¬ 
δροι του Αρείου Πάγου, 4) ΙωσήφΤσαλαγανίδης, 5) Ασπα¬ 
σία Μαγιάκου, 6) Αρτεμίσια Παναγιώτου, 7) Δημήτριος 
Γεώργας, 8) ΔημήτριοςΤζιούβας, 9) Δήμητρα Κοκοτίνη, 
10) Αβροκόμη Θούα, 11) Πέτρος Σαλίχος, 12) Ιωάννης 
Φιοράκης, 13) Γεώργιος Παπαηλιάδης, 14) Ναυσικά 


Φράγκου - Εισηγήτρια, 15) Μιλτιάδης Χατζηγεωργίου, 
16) ΜαρίαΤζανακάκη, 17) Νικόλαος Πιπιλίγκας, 18) Αρε¬ 
τή Παπαδιά, 19) Αντώνιος Τσαλαπόρτας, 20) Αντιγόνη 
Καράίσκου-Παλόγου, 21) Θεόδωρος Κανελλόπουλος, 
22) Κυριάκος Οικονόμου, 23) Ευφροσύνη Καλογερά- 
του-Ευαγγέλου, 24) Σοφία Τζουμερκιώτη, 25) Γεώργιος 
Δημάκης, 26) Λάμπρος Καρέλος, 27) Μαρία Βασδέκη, 
28) Ανθή Γκάμαρη, 29) Ζαμπέτα Στράτα, 30) Γεώργιος 
Χριστοδούλου, 31) Πηνελόπη Παρτσαλίδου-Κομνηνού, 
32) Κωνσταντίνα Μαυρικοπούλου, 33) Μαρία Κουβίδου, 
34) Στυλιανός Δαρέλλης, 35) Όλγα Σχετάκη-Μπονάτου, 
36) Ζωή Κωστόγιαννη-Καλούση 37) Χρυσούλα Φλώρου- 
Κοντοδήμου και 38) Γεώργιος Κόκκορης, Αρεοπαγίτες. 
Κωλύονται και δεν παρέστησαν οι λοιποί Αντιπρόεδροι 
του Αρείου Πάγου και Αρεοπαγίτες. 

Παραστάθηκαν η Εισαγγελέας του Αρείου Πάγου, Ξένη 
Δημητρίου-Βασιλοπούλου, και η Γραμματέας της Ολομέ¬ 
λειας, Αικατερίνη Φωτοπούλου, Προϊσταμένη Διεύθυν¬ 
σης της Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
7 Αντιπρόεδροι και 66 Αρεοπαγίτες. 

Κατόπιν, μετά από εντολή του Προέδρου, η Γραμμα¬ 
τέας της Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 74 υπηρετούντες 
Δικαστές, είναι παρόντες οι αναφερόμενοι στην αρχή 
της παρούσας τριάντα οκτώ (38), δηλαδή είναι παρό¬ 
ντα περισσότερα από τα μισά μέλη της, άρα υπάρχει η 
προβλεπόμενη από το νόμο απαρτία (άρθρο 14 παρ. 5 
του ν. 1756/1988, όπως ισχύει). 

Στη συνέχεια, ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της 11 Σεπτεμβρίου 2018 έγγραφης πρόσκλη¬ 
σης του Προέδρου του Αρείου Πάγου, προς τους υπη¬ 
ρετούντες στον Άρειο Πάγο δικαστικούς λειτουργούς 
(άρθρο 14 παρ. 2 εδ. α' ν. 1756/1988, όπως αντικ. από 

το άρθρο 3 παρ. 1 του ν. 1868/1989), προκειμένου να 
αποφασίσει για την έγκριση ή μη της υπ' αριθμ. 3/2018 
πράξης, που αφορά την κατάρτιση Κανονισμού Εσωτε¬ 
ρικής Υπηρεσίαςτου Ειρηνοδικείου Γαστούνης, η οποία 
διαβιβάσθηκε με το υπ' αριθμ. 33/29-1-2018 έγγραφο 
της Ειρηνοδίκη Γαστούνης, Βασιλικής Λιοσάτου, το οποίο 
έχει ως ακολούθως: «Σας υποβάλλουμε την υπ' αριθμ. 
3/29-1-2018 πράξη που αφορά την κατάρτιση του κα¬ 
νονισμού της εσωτερικής υπηρεσίαςτου Ειρηνοδικείου 
Γαστούνης. Παρακαλούμε για τις δικές σας ενέργειες». 

Η Εισηγήτρια - Αρεοπαγίτης Ναυσικά Φράγκου, αφού 
έθεσε υπόψη των μελών της Ολομέλειας: α. το παραπά¬ 
νω έγγραφο της Ειρηνοδίκη Γαστούνης και β. την υπό 
κρίση υπ' αριθμ. 3/2018 πράξη, εισηγήθηκε την έγκρι¬ 
ση και συμπλήρωση αυτής, με την αναδιατύπωση του 
άρθρου 2, όπως ειδικότερα αναφέρεται στο διατακτικό 
της παρούσας. 

Η Εισαγγελέας του Αρείου Πάγου ανέπτυξε την πρό¬ 
τασή της και συμφώνησε με την άποψη της Εισηγήτριας. 
Στη συνέχεια, σύμφωνα με το άρθρο 14 παρ. 1 εδ. γ' 
του ν. 1756/1988, όπως αντικ. με το άρθρο 4 παρ. 1 του 
ν. 3388/2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού Δι¬ 
καστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια, αφού 
άκουσε τη Εισηγήτρια-Αρεοπαγίτη Ναυσικά Φράγκου, 
αποφάσισε, ομόφωνα, την έγκριση και συμπλήρωση 
της γενομένης με την 3/2018 πράξη του Ειρηνοδικεί¬ 
ου Γαστούνης κατάρτιση του Κανονισμού Εσωτερικής 
Υπηρεσίας, με την αναδιατύπωση του άρθρου 2, όπως 
ειδικότερα αναφέρεται στο διατακτικό της παρούσας. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνεται και συμπληρώνεται η γενομένη με την υπ' 
αριθμ. 3/2018 πράξη του Ειρηνοδικείου Γαστούνης κα¬ 
τάρτιση του Κανονισμού Εσωτερικής Υπηρεσίας, με την 
αναδιατύπωση του άρθρου 2, διαμορφώνοντας τον Κα¬ 
νονισμό ως ακολούθως: 

«ΤΟ ΕΙΡΗΝΟΔΙΚΕΙΟ - ΠΤΑΙΣΜΑΤΟΔΙΚΕΙΟ 
ΓΑΣΤΟΥΝΗΣ 

ΚΕΦΑΛΑΙΟ ΠΡΩΤΟ 

Άρθρο Ιο 

Το Ειρηνοδικείο - Πταισματοδικείο Γαστούνης συνιστά 
ένα και μόνο τμήμα. 


ΚΕΦΑΛΑΙΟ ΔΕΥΤΕΡΟ 
ΕΙΡΗΝΟΔΙΚΕΙΟ 

Άρθρο 2ο 

Ι.Το ειρηνοδικείο Γαστούνης συνεδριάζει κάθε Τρίτη 
του μήνα και έως τέσσερις (4) φορές για την εκδίκαση 
όλων των πολιτικών υποθέσεων για τις οποίες είναι αρ¬ 
μόδιο, σύμφωνα με τις ισχύουσες διατάξεις του Κ.Πολ.Δ. 
και των ειδικών νόμων. Ο προσδιορισμός των υποθέσε¬ 
ων ανά δικάσιμο έχει ως εξής: 

Α) Την δεύτερη Τρίτη του μήνα προσδιορίζονται προς 
εκδίκαση και κατ'ανώτατο (15) υποθέσεις και συγκε¬ 
κριμένα: ί) δέκα (10) υποθέσεις εκούσιας διαδικασίας 
ν. 3869/2010, περί υπερχρεωμένων φυσικών προσώ¬ 
πων, από τις οποίες τέσσερις (4) είναι πρωτοείσακτες 
και έξι (6) εξ αναβολής, ϋ) πέντε (5) υποθέσεις γενικής 
εκούσιας εκ των οποίων τρεις (3) πρωτοείσακτες και δύο 
(2) εξ αναβολής, ίίί) Υποθέσεις ασφαλιστικών μέτρων 
και μικροδιαφορών, οι οποίες προσδιορίζονται χωρίς 
αριθμητικό περιορισμό. 

Β) Την τρίτη Τρίτη του μήνα προσδιορίζονται προς εκ¬ 
δίκαση και κατ'ανώτατο όριο δεκαπέντε (15) υποθέσεις 
εκούσιας δικαιοδοσίας του ν. 3869/2010 περί υπερχρεω¬ 
μένων φυσικών προσώπων, όπως αυτό τροποποιήθηκε 
με το ν. 4336/2015 και με το ν. 4549/2018, και συγκεκρι¬ 
μένα: ί) δέκα (10) υποθέσεις πρωτοείσακτες και πέντε (5) 
εξ αναβολής, καθώς και δημοσίευση διαθηκών. 

Γ) Τ ην τέταρτη Τ ρίτη του μήνα προσδιορίζονται προς 
εκδίκαση και κατ'ανώτερο όριο δεκαπέντε (15) υποθέ¬ 
σεις τακτικής και ειδικής διαδικασίας, συγκεκριμένα: 
δέκα (10) πρωτοείσακτες και πέντε (5) εξ αναβολής. 
Στη νέα τακτική διαδικασία (άρθρο 237 Κ.Πολ.Δ., όπως 
διαμορφώθηκε με το ν. 4335/2015) και από την έναρξη 
ισχύος αυτού (1-1-2016), οι αγωγές και τα λοιπά εισα¬ 
γωγικά δικόγραφα της τακτικής διαδικασίας που κατα¬ 
τίθενται από την ημερομηνία αυτή εγγράφονται σε νέο 
πινάκιο. Στο νέο πινάκιο, θα προσδιορίζονται μηνιαίως 
μέχρι δύο (2) κατ' αντιμωλία και μέχρι δύο (2) ερήμην 
συζητούμενες υποθέσεις. Κατά το μεταβατικό στάδιο 
και μέχρι εξαντλήσεως οι εκκρεμείς υποθέσεις, δηλαδή 
εκείνες που έχουν κατατεθεί μέχρι τις 31-12-2015 και 
έχουν προσδιοριστεί στα ήδη υπάρχοντα πινάκια, εξα¬ 
κολουθούν να εκδικάζονται κατά τις ισχύουσες μέχρι την 
ημερομηνία αυτή διατάξεις του Κ.Πολ.Δ. 

2. Όσον αφορά τις δικασίμους εκούσιας διαδικασίας 
(ν.3869/2010) περί υπερχρεωμένων φυσικών προσώπων 
από τον Απρίλιο του 2016, σύμφωνα με το ν. 4336/2015 
(μέρος β', παράγραφος α', υποπαράγραφος α4) και 
σύμφωνα με το άρθρο 2 παρ. 4 των μεταβατικών δια¬ 
τάξεων περί επαναπροσδιορισμού των υποθέσεων του 
ν. 3869/2010 εντός τριετίας, οι επαναπροσδιοριζόμενες 
υποθέσεις θα εκδικάζονται τις η μέρες που προβλέπεται 
η εκδίκαση υποθέσεων του ως άνω νόμου, χωρίς περαι¬ 
τέρω προτίμηση, σε συγκεκριμένη δικάσιμο και μέχρι τη 
λήξη των επαναπροσδιοριζόμενων αυτών υποθέσεων. 

3. Ο αριθμός των προσδιορισθεισών υποθέσεων σε 
μία δικάσιμο είναι δυνατόν να αυξηθεί κατ' εξαίρεση 
εφόσον το επιβάλλουν οι συνθήκες. 

4. Υποθέσεις Συναινετικών Προσημειώσεων δικάζο¬ 
νται κάθε μέρα από τον Ειρηνοδίκη Υπηρεσίας. 

5.0 Ειρηνοδίκης Υπηρεσίας, μπορεί να προσδιορίσει 
την εκδίκαση υποθέσεων Ασφαλιστικών ή Εκούσιας Δι¬ 
καιοδοσίας σε οποιαδήποτε ημέρα και ώρα εάν υπάρχει 
κίνδυνος ή εξαιρετικά επείγουσα περίπτωση και το επι¬ 
βάλλουν οι συνθήκες. 

ΚΕΦΑΛΑΙΟ ΤΡΙΤΟ 

ΠΤΑΙΣΜΑΤΟΔΙΚΕΙΟ 

Άρθρο 3ο 

Στο Ειρηνοδικείο - Πταισματοδικείο Γαστούνης λει¬ 
τουργεί ένα γραφείο ποινικών υποθέσεων για την εκδίκα¬ 
ση επί Κοινών, Αγροτικών, Πυροσβεστικών και Δασικών 
Πταισμάτων, κατά τη συνήθη πταισματική διαδικασία 
που ορίζεται από τον Κ.Π.Δ., και ένα προανακριτικό γρα¬ 
φείο για την ενέργεια προκαταρκτικής εξέτασης. 

Άρθρο 4ο 

Το Πταισματοδικείο συνεδριάζει στην έδρα του Ειρη¬ 
νοδικείου την πρώτη Τρίτη κάθε ζυγού μήνα και ώρα 
09.00 το πρωί για την εκδίκαση των Πταισμάτων. Για 
κάθε συνεδρίαση προσδιορίζονται προς εκδίκαση κατ' 
ανώτατο όριο μέχρι εκατό (100) υποθέσεις. 

Άρθρο 5ο 

Στο Πταισματοδικείο Γαστούνης λειτουργεί ένα προα- 
νακριτικό γραφείο και η προανακριτική και προκαταρκτι¬ 
κή εξέταση διεξάγεται και έως τέσσερις φορές το μήνα, 
από την Ειρηνοδίκη - Πταισματοδίκη σε μέρα που ορίζε¬ 
ται από την ίδια, επί παραγγελιών του Εισαγγελέα Πρω¬ 
τοδικών Αμαλιάδας και επί παραγγελιών ξένων αρχών. 

ΚΕΦΑΛΑΙΟ ΤΡΙΤΟ 

ΧΡΟΝΟΣ ΚΑΙ ΤΟΠΟΣ ΣΥΝΕΔΡΙΑΣΕΩΝ 

Άρθρο 6ο 

1. Ώρα έναρξης όλων των συνεδριάσεων του Ειρηνοδι¬ 
κείου και του Πταισματοδικείου ορίζεται η 09:00 πρωινή, 
και ως τόπος το ακροατήριο του Ειρηνοδικείου. 

2. Για την εκδίκαση υποθέσεων ασφαλιστικών μέτρων 
και πλειστηριασμών μπορεί να ορισθεί οποιαδήποτε 
ημέρα και ώρα. 

ΚΕΦΑΛΑΙΟ ΤΕΤΑΡΤΟ 

ΛΟΙΠΕΣ ΕΡΓΑΣΙΕΣ 

Άρθρο 7ο 

1. Διαταγές Πληρωμής και ΠιστοποιητικάΤελεσιδικίας, 
Συνεταιρισμών κ.λπ. εκδίδονται όλες τις εργάσιμες ημέ¬ 
ρες της εβδομάδας. Ένορκες Βεβαιώσεις χωρίς κλήση 
συντάσσονται τις εργάσιμες ημέρες της εβδομάδας. Το 
ίδιο ισχύει και για τη σύνταξη διαφόρων εκθέσεων (ορ¬ 
κίσεις πραγματογνωμόνων κ.λπ.) και τις λοιπές εργασίες 
του Ειρηνοδικείου (χορήγηση διαφόρων βεβαιώσεων 
κ.λπ.). Η έκδοση Διαταγών Πληρωμής, διαφόρων Πιστο¬ 
ποιητικών κ.λπ. γίνεται εντός 3 εργασίμων ημερών, ή 
νωρίτερα (ακόμη και αυθημερόν) εφόσον το επιτρέπει 
ο φόρτος εργασίας. 

2. Ένορκες Βεβαιώσεις με κλήση συντάσσονται σε ημέ¬ 
ρα που ορίζει ο Ειρηνοδίκης Υπηρεσίας. 


ΚΕΦΑΛΑΙΟ ΠΕΜΠΤΟ 

ΔΙΚΑΣΤΙΚΕΣ ΔΙΑΚΟΠΕΣ 

Άρθρο 8ο 

1. Στη διάρκεια των Δικαστικών Διακοπών (από 1η 
Ιουλίου μέχρι και 15 Σεπτεμβρίου), κατά τις επίσημες 
ημέρες αργίες, καθώς και τις περιόδους των εορτών των 
Χριστουγέννων και του Πάσχα (όπως οι τελευταίες ορί¬ 
ζονται από τον Διευθύνοντα το Πρωτοδικείο Αμαλιάδας) 
δεν ορίζονται δικάσιμοι. 

2. Εξαιρούνται υποθέσεις οι οποίες χαρακτηρίζονται 
από τον Ειρηνοδίκη Υπηρεσίας ως κατεπείγουσες, σύμ¬ 
φωνα με τα οριζόμενα στις διατάξεις του άρθρου 27 
του Κώδικα Οργανισμού Δικαστηρίων και Κατάστασης 
Δικαστικών Λειτουργών και οι υποθέσεις Ασφαλιστικών 
Μέτρων. 

3. Κατά τον μήνα Αύγουστο δεν εκδίδονται Διαταγές 
Πληρωμής. 

ΚΕΦΑΛΑΙΟ ΕΚΤΟ 

ΥΠΗΡΕΣΙΕΣ ΕΙΡΗΝΟΔΙΚΩΝ 

Άρθρο 9ο 

Οι Υπηρεσίες των Ειρηνοδικών του Ειρηνοδικείου - 
Πταισματοδικείου Γαστούνης ορίζονται κάθε μήνα με 
πράξη του Διευθύνοντος το Πρωτοδικείο Αμαλιάδας, 
σύμφωνα με το άρθρο 6Α του Κώδικα Οργανισμού Δι¬ 
καστηρίων και Κατάστασης Δικαστικών Λειτουργών, 
όπως αυτό αντικαταστάθηκε με το άρθρο 3 παρ. 2 του 
ν. 3472/2006. 

ΚΕΦΑΛΑΙΟ ΕΒΔΟΜΟ 

ΟΡΓΑΝΩΣΗ ΓΡΑΜΜΑΤΕΙΑΣ 

Άρθρο 10ο 

1.0 Προϊστάμενος της Γραμματείας είναι υπεύθυνος, 
πέραν της διεκπεραίωσης των διοικητικών υποθέσεων 
(τήρηση ατομικών φακέλων, στατιστικών στοιχείων 
και αλληλογραφίας - πρωτοκόλλου και εμπιστευτικού 
πρωτοκόλλου, διαχείριση των διαφόρων προμηθειών 
γραφικής ύλης, καθαριότητας κ.λπ.) και για την επιθε¬ 
ώρηση των Δικαστικών Επιμελητών και ληξιάρχων, για 
τη δημοσίευση Πολιτικών Αποφάσεων, για την κατάθε¬ 
ση Ενδίκων μέσων (Εφέσεων, Ανακοπών Ερημοδικίας, 
Αναιρέσεων, Αναψηλαφήσεων και Ανακλήσεων ή Μεταρ¬ 
ρυθμίσεων καιΤριτανακοπών επί Αποφάσεων Εκούσιας 
Δικαιοδοσίας), καθώς και για την τήρηση των βιβλίων της 
Υπηρεσίας. Επίσης είναι υπεύθυνος για τις ενέργειες τις 
σχετικές με την προμήθεια επίπλων και υλικών (γραφι¬ 
κής ύλης καθαριότητας απαραιτήτων για την λειτουργία 
της υπηρεσίας) καθώς και με αναγκαίες ενέργειες για 
επισκευή και συντήρηση ηλεκτρονικών υπολογιστών 
φωτοτυπικών μηχανημάτων. 

2. Ο Προϊστάμενος της Γραμματείας εκδίδει μηνιαία 
κατάσταση υπηρεσίας των γραμματέων και μετά από 
συνεννόηση με τον Προϊστάμενο του Ειρηνοδικείου, 
ορίζει ανά τακτά χρονικά διαστήματα, που δεν υπερ¬ 
βαίνουν τα δύο δικαστικά έτη, το αντικείμενο της ερ¬ 
γασίας των υπαλλήλων του Ειρηνοδικείου και, εφόσον 

το επιβάλλουν ειδικές υπηρεσιακές ανάγκες, μπορεί να 
αναθέτει σε υπάλληλο ή υπαλλήλους ορισμένου τομέα 
την εκτέλεση εργασιών που ανήκουν στην αρμοδιότητα 
άλλου τομέα. Σε περίπτωση αλλαγής τομέα εργασίας, ο 
υπάλληλος ο εξερχόμενος του τομέα υποχρεούται να 
ενημερώσει πλήρως εντός ευλόγου χρονικού διαστή¬ 
ματος τον εισερχόμενο περί του αντικειμένου εργασίας, 
με σκοπό την εύρυθμη λειτουργία της Γραμματείας του 
Δικαστηρίου. 

3. Οι γραμματείς μετέχουν στη συγκρότηση του Ειρη¬ 
νοδικείου - Πταισματοδικείου κατά την εκδίκαση δια¬ 
φόρων υποθέσεων, διεκπεραιώνουν όλες τις υποθέσεις 
που υπάγονται στην αρμοδιότητά τους και τηρούν τα 
πιο κάτω βιβλία: I) Εισαγωγικών Δικογράφων: Τακτικής 
Διαδικασίας, Ειδικής Διαδικασίας, Εκούσιας Δικαιοδοσί¬ 
ας, Ασφαλιστικών Μέτρων και Μικροδιαφορών. II) Εκ- 
δοθεισών Αποφάσεων: Πολιτικών Αποφάσεων και 
Διαταγών Πληρωμής και Απόδοσης Μισθίου. III) Λοιπά 
Βιβλία: Απογράφων, Πρακτικών Συμβιβασμού, Αναβο¬ 
λών κ.λπ., Πρακτικών Ματαιωθεισών Αγωγών, Αιτήσεων 
κ.λπ., Πρακτικών Ματαιωθεισών Αγωγών Μικροδιαφο- 
ρών, Παραιτήσεων από τα Ένδικα Μέσα, Εκθέσεων και 
Πράξεων, Καταθέσεων και Αποδόσεων Εγγυοδοσιών, 
Προγραμμάτων Πλειστηριασμού, Καταστάσεων Εξόδων 
Δικαστικών Επιμελητών και Συμβολαιογράφων, Πινάκια 
Τακτικής Διαδικασίας, Ειδικής Διαδικασίας και Εκούσιας 
Δικαιοδοσίας, Μητρώα Αστικών και Αγροτικών Συνε¬ 
ταιρισμών IV) Δημοσίευσης αποφάσεων πταισματοδι¬ 
κείου, Εισαγωγής προανακριτικών και προκαταρκτικών 
δικογραφιών, Απολήψιμων, Πρωτόκολλο περαιωμένων 
προανακριτικών δικογραφιών. 

4. Οι Γραμματείς είναι υπεύθυνοι για την δακτυλογρά¬ 
φηση διαφόρων εγγράφων του Δικαστηρίου, για την 
παραλαβή προγραμμάτων εκθέσεων κατασχέσεων δι¬ 
καστικών επιμελητών και την καταχώρηση αυτών στα 
ειδικά βιβλία. 

5. Οι δικαστικοί επιμελητές του Ειρηνοδικείου Γα- 
στούνης διενεργούν τις επιδόσεις για τις οποίες είναι 
αρμόδιοι, την τακτοποίηση του Αρχείου, την ασφάλεια 
του κτηρίου και γενικά εκτελούν τις εξωτερικές εργασίες 
(Ταχυδρομείο κ.λπ) και τις εργασίες που τους ανατίθενται 
από τον Ειρηνοδίκη Υπηρεσίας ή τον Προϊστάμενο της 
Γραμματείας. 

ΜΕΤΑΒΑΤΙΚΗ ΔΙΑΤΑΞΗ 

1. Για ό,τι δεν προβλέπεται από τον παρόντα Κανονι¬ 
σμό Εσωτερικής Υπηρεσίας εφαρμόζονται οι διατάξεις 
του ν. 1756/1988 «Κώδικας Οργανισμού Δικαστηρίων 
και κατάστασης Δικαστικών Λειτουργών, όπως ισχύει. 

2. Χρόνος έναρξης του ανωτέρω Κανονισμού ορίζε¬ 
ται η ημέρα της δημοσίευσής του στην Εφημερίδα της 
Κυβέρνησης». 

Κρίθηκε, αποφασίσθηκε και εκδόθηκε, στην Αθήνα, 
στις 4 Οκτωβρίου 2018. 

Ο Πρόεδρος 

ΒΑΣΙΛΕΙΟΣ ΠΕΠΠΑΣ 


Αριθμ. απόφ. 54/2018 (2) 

Έγκριση και συμπλήρωση της κατάρτισης του 
«Κανονισμού Εσωτερικής Υπηρεσίας του Ειρηνο¬ 
δικείου Κοζάνης», που επήλθε με την υπ 1 αριθμ. 
1/2017 απόφαση της Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 4 Οκτωβρίου 2018, ημέρα Πέμπτη και ώρα 
10.00, στο Μέγαρο του Αρείου Πάγου και στην αίθουσα 
διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση του Προέδρου 
του Αρείου Πάγου, η, κατά τα άρθρα 14 και 17 του Κώ¬ 
δικα Οργανισμού Δικαστηρίων και Κατάστασης Δικα¬ 
στικών Λειτουργών (κυρωτικός νόμος 1756/1988, όπως 
ισχύει σήμερα), Ολομέλεια σε συμβούλιο, στην οποία 
έλαβαν μέρος οι: 

1) Βασίλειος Πέππας, Πρόεδρος του Αρείου Πάγου, 
2) Γεώργιος Λέκκας, 3) Πηνελόπη Ζωντανού, Αντιπρόε¬ 
δροι του Αρείου Πάγου,4) ΙωσήφΤσαλαγανίδης, 5) Ασπα¬ 
σία Μαγιάκου, 6) Αρτεμίσια Παναγιώτου, 7) Δημήτριος 
Γεώργας, 8) ΔημήτριοςΤζιούβας, 9) Δήμητρα Κοκοτίνη, 
10) Αβροκόμη θούα, 11) Πέτρος Σαλίχος, 12) Ιωάννης 
Φιοράκης, 13) Γεώργιος Παπαηλιάδης, 14) Ναυσικά 
Φράγκου - Εισηγήτρια, 15) Μιλτιάδης Χατζηγεωργίου, 
16) ΜαρίαΤζανακάκη, 17) Νικόλαος Πιπιλίγκας, 18) Αρε¬ 
τή Παπαδιά, 19) Αντώνιος Τσαλαπόρτας, 20) Αντιγόνη 
Καράίσκου-Παλόγου, 21) Θεόδωρος Κανελλόπουλος, 
22) Κυριάκος Οικονόμου, 23) Ευφροσύνη Καλογερά- 
του-Ευαγγέλου, 24) Σοφία Τζουμερκιώτη, 25) Γεώργιος 
Δημάκης, 26) Λάμπρος Καρέλος, 27) Μαρία Βασδέκη, 
28) Ανθή Γκάμαρη, 29) Ζαμπέτα Στράτα, 30) Γεώργιος 
Χριστοδούλου, 31) Πηνελόπη Παρτσαλίδου-Κομνηνού, 
32) Κωνσταντίνα Μαυρικοπούλου, 33) Μαρία Κουβίδου, 
34) Στυλιανός Δαρέλλης, 35) Όλγα Σχετάκη-Μπονάτου, 
36) Ζωή Κωστόγιαννη-Καλούση 37) Χρυσούλα Φλώρου- 
Κοντοδήμου και 38) Γεώργιος Κόκκορης, Αρεοπαγίτες. 
Κωλύονται και δεν παρέστησαν οι λοιποί Αντιπρόεδροι 
του Αρείου Πάγου και Αρεοπαγίτες. 

Παραστάθηκαν η Εισαγγελέας του Αρείου Πάγου, Ξένη 
Δημητρίου-Βασιλοπούλου, και η Γραμματέας της Ολομέ¬ 
λειας, Αικατερίνη Φωτοπούλου, Προϊσταμένη Διεύθυν¬ 
σης της Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
7 Αντιπρόεδροι και 66 Αρεοπαγίτες. 

Κατόπιν, μετά από εντολή του Προέδρου, η Γραμμα¬ 
τέας της Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 74 υπηρετούντες 
Δικαστές, είναι παρόντες οι αναφερόμενοι στην αρχή 
της παρούσας τριάντα οκτώ (38), δηλαδή είναι παρό¬ 
ντα περισσότερα από τα μισά μέλη της, άρα υπάρχει η 
προβλεπόμενη από το νόμο απαρτία (άρθρο 14 παρ. 5 
του ν. 1756/1988, όπως ισχύει). 

Στη συνέχεια, ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της 11 Σεπτεμβρίου 2018 έγγραφης πρόσκλη¬ 
σης του Προέδρου του Αρείου Πάγου, προς τους υπη- 
ρετούντες στον Άρειο Πάγο δικαστικούς λειτουργούς 
(άρθρο 14 παρ. 2 εδ. α' ν. 1756/1988, όπως αντικ. από 
το άρθρο 3 παρ. 1 του ν. 1868/1989), προκειμένου να 
αποφασίσει για την έγκριση ή μη της υπ' αριθμ. 1/2017 
απόφασης της Ολομέλειας του Ειρηνοδικείου Κοζάνης, 
που αφορά την κατάρτιση του Κανονισμού Εσωτερικής 
Υπηρεσίαςτου Ειρηνοδικείου, η οποία διαβιβάσθηκε με 
το υπ' αριθμ. 92/28-2-2018 έγγραφο της Διευθύνουσας 
το Ειρηνοδικείο Κοζάνης, Άννα Σουρανάκη, Ειρηνοδίκη 
Α' τάξης, το οποίο έχει ως ακολούθως: «Σας υποβάλ¬ 
λουμε δύο (2) αντίγραφα της υπ' αριθμ. 1/18-12-2017 
αποφάσεως της Ολομέλειας του Ειρηνοδικείου Κοζά¬ 
νης, η οποία αφορά στην κατάρτιση του κανονισμού 
της Εσωτερικής Υπηρεσίαςτου ειρηνοδικείου Κοζάνης 
και παρακαλούμε για τις δικές σας ενέργειες (άρθρ. 86 2 
ν. 4055/2012». 

Η Εισηγήτρια - Αρεοπαγίτης Ναυσικά Φράγκου, αφού 
έθεσε υπόψη των μελών της Ολομέλειας: α. το παραπά¬ 
νω έγγραφο της Διευθύνουσας το Ειρηνοδικείο Κοζάνης 
και β. την υπό κρίση υπ' αριθμ. 1/2017 απόφαση της 
Ολομέλειας του ως άνω Ειρηνοδικείου, εισηγήθηκε την 
έγκριση και συμπλήρωση αυτής, αναδιαμορφώνοντας 
το κεφάλαιο «ΠΡΟΣΔΙΟΡΙΣΜΟΣ ΕΚΔΙΚΑΣΗ ΥΠΟΘΕΣΕ¬ 
ΩΝ», όπως ειδικότερα αναφέρεται στο σκεπτικό και το 
διατακτικό της παρούσας. 

Η Εισαγγελέας του Αρείου Πάγου ανέπτυξε την πρό¬ 
τασή της και συμφώνησε με την άποψη της Εισηγήτριας. 
Στη συνέχεια, σύμφωνα με το άρθρο 14 παρ. 1 εδ. γ' 
του ν. 1756/1988, όπως αντικ. με το άρθρο 4 παρ. 1 του 
ν. 3388/2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού Δι¬ 
καστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια, αφού 
άκουσετην Εισηγήτρια-Αρεοπαγίτη Ναυσικά Φράγκου, 
αποφάσισε, ομόφωνα, την έγκριση και συμπλήρωση 
της γενομένης με την 1/2017 απόφαση της Ολομέλειας 
του Ειρηνοδικείου Κοζάνης κατάρτιση του Κανονισμού 
Εσωτερικής Υπηρεσίας, αναδιαμορφώνοντας το κεφά¬ 
λαιο «ΠΡΟΣΔΙΟΡΙΣΜΟΣ ΕΚΔΙΚΑΣΗ ΥΠΟΘΕΣΕΩΝ», όπως 
ειδικότερα ορίζεται στο διατακτικό. 


ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνεται και συμπληρώνεται η γενομένη με την υπ' 
αριθμ. 1/2017 απόφαση της Ολομέλειας του Ειρηνοδι¬ 
κείου Κοζάνης κατάρτιση του Κανονισμού Εσωτερικής 
Υπηρεσίας, αναδιαμορφώνοντας το κεφάλαιο «ΠΡΟΣΔΙ¬ 
ΟΡΙΣΜΟΣ ΕΚΔΙΚΑΣΗ ΥΠΟΘΕΣΕΩΝ», με τον Κανονισμό 
να διαμορφώνεται ως ακολούθως: 

«ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΕΙΡΗΝΟΔΙΚΕΙΟΥ ΚΟΖΑΝΗΣ 

ΠΡΟΣΔΙΟΡΙΣΜΟΣ - ΕΚΔΙΚΑΣΗ 
ΠΟΛΙΤΙΚΩΝ ΥΠΟΘΕΣΕΩΝ 

Το Ειρηνοδικείο συνεδριάζει για την εκδίκαση πολι¬ 
τικών υποθέσεων που ανήκουν στην αρμοδιότητά του, 
στο ακροατήριο του ειρηνοδικείου τις παρακάτω ημέρες 
και με ώρα έναρξης συνεδριάσεων για όλες τις διαδικα¬ 
σίες την 9η πρωινή: 

1. Υποθέσεις Τακτικής Διαδικασίας δικάζονται κάθε 
Παρασκευή και έως δύο φορές το μήνα. Στο πινάκιο της 
Τακτικής Διαδικασίας εγγράφονται μέχρι 10 πρωτοείσα- 
κτες υποθέσεις και μέχρι 10 από αναβολή. 

Μετά την έναρξη εφαρμογής του ν. 4335/2015 οι 
υποθέσεις Τακτικής Διαδικασίας δικάζονται κάθε Πα¬ 
ρασκευή και έως τρεις φορές το μήνα και εγγράφονται 
σε νέο πινάκιο. Ο αριθμός των υποθέσεων που ανατί¬ 
θενται ανά δικαστή και μετά τη λήξη του μεταβατικού 
σταδίου ορίζονται σε πέντε (5) μηνιαίως, από τις οποίες 
οι 3 αντιμωλία και οι 2 ερήμην, τηρουμένου αυστηρά 
του χρόνου κατάθεσης. Δεν υπολογίζονται στη χρέωση 
των δικαστών οι υπό ματαίωση υποθέσεις. 

Κατά το μεταβατικό στάδιο και μέχρι εξαντλήσεως οι 
εκκρεμείς υποθέσεις, δηλαδή εκείνες που έχουν κατα¬ 
τεθεί μέχρι τις 31-12-2015 και έχουν προσδιοριστεί στα 
ήδη υπάρχοντα πινάκια, εξακολουθούν να εκδικάζονται 
κατά τις ισχύουσες μέχρι την ημερομηνία αυτή διατάξεις 
του Κ.Πολ.Δ. 

2. Υποθέσεις Ειδικής Διαδικασίας με πινάκιο και χωρίς 
πινάκιο δικάζονται κάθε Παρασκευή και έως 3 φορές 
το μήνα. Προσδιορίζονται μέχρι 10 υποθέσεις, από τις 
οποίες οι 5 είναι πρωτοείσακτες. 

3. Υποθέσεις Εκούσιας Δικαιοδοσίαςτου ν. 3869/2010 
κατατεθείσες μέχρι 18.8.2015 δικάζονται κάθεΤετάρτη ή 
Παρασκευή και έως 3 φορές το μήνα, με τη διευκρίνιση 
ότι την τελευταία συνεδρίαση του μήνα θα εκδικάζονται 
οι επαναπροσδιοριζόμενες εντός της τριετίας υποθέσεις 
του ν. 3869/2010 και μέχρι τη λήξη των επαναπροσδιο¬ 
ριζόμενων αυτών υποθέσεων. Στο πινάκιο της Εκούσιας 
εγγράφονται μέχρι 10 υποθέσεις και επιπλέον 2 υπο¬ 
θέσεις για επανασυζήτηση, 12 υποθέσεις. Οι υποθέσεις 
Ασφαλιστικών Μέτρων δικάζονται κάθεΤετάρτη και έως 
3 φορές το μήνα και προσδιορίζονται έως 5 υποθέσεις, 
πλην των υποθέσεων για παροχή νομικής βοήθειας που 
προσδιορίζονται χωρίς αριθμητικό περιορισμό. 

4. Υποθέσεις Μικροδιαφορών δικάζονται κάθε Παρα¬ 
σκευή και έως 3 φορές το μήνα. Προσδιορίζονται μέχρι 
10 υποθέσεις από τις οποίες οι 5 πρωτοείσακτες. 

5. Υποθέσεις Εκούσιας Δικαιοδοσίας του ν. 4055/2012 
δικάζονται κάθε Δευτέρα και έως 2 φορές το μήνα. Στο 
πινάκιο της Εκούσιας Δικαιοδοσίαςτου ν. 4055/2012 εγ- 
γράφονται μέχρι 20 υποθέσεις. 

6. Δημοσιεύσεις Δημοσίων και Ιδιόγραφων Διαθηκών 
θα γίνεται κάθε Τετάρτη χωρίς αριθμητικό περιορισμό. 

7. Υποθέσεις Συναινετικών Προσημειώσεων δικάζο¬ 
νται κάθεΤετάρτη από ώρα 10.00 π.μ. έως 13.30 μ.μ. από 
τον Ειρηνοδίκη Υπηρεσίας. 

ΛΟΙΠΕΣ ΕΡΓΑΣΙΕΣ 

Διαταγές πληρωμής, Πιστοποιητικά τελεσιδικίας, Συνε¬ 
ταιρισμών, δημοσίευσης ή μη διαθήκης, Πιστοποιητικά 
αποποίησης κληρονομιάς, κ.λπ., εκδίδονται όλες τις ερ¬ 
γάσιμες ημέρεςτηςεβδομάδας.Το ίδιο ισχύει καιγιατην 
σύνταξη διαφόρων εκθέσεων (ορκίσεις πραγματογνω- 
μόνων, εκθέσεις σφραγίσεων και αποσφραγίσεων, κλπ) 
και τις λοιπές εργασίες του Ειρηνοδικείου (χορήγηση 
διαφόρων βεβαιώσεων, κ.λπ.). Η έκδοση Διαταγών Πλη¬ 
ρωμής, διαφόρων πιστοποιητικών κ.λπ. γίνεται εντός 3 
εργασίμων ημερών ή νωρίτερα (ακόμη και αυθημερόν), 
εφόσον το επιτρέπει ο φόρτος εργασίας. Ένορκες Βεβαι¬ 
ώσεις συντάσσονται κάθε ημέρα και οποιαδήποτε ώρα 
πλην Τετάρτης και ώρα 10:00-12:00. 

ΔΙΚΑΣΤΙΚΕΣ ΔΙΑΚΟΠΕΣ 

Στη διάρκεια των Δικαστικών Διακοπών (από 1 η Ιουλί¬ 
ου μέχρι και 15 Σεπτεμβρίου), κατά τις επίση μες ημέρες 
αργίας, καθώς και τις περιόδους των εορτών των Χρι¬ 
στουγέννων και του Πάσχα (όπως οι τελευταίες ορίζο¬ 
νται απότονΔιευθύνοντατο Πρωτοδικείο Κοζάνης) δεν 
ορίζονται δικάσιμοι. 

Εξαιρούνται υποθέσεις, οι οποίες χαρακτηρίζονται από 
τον Ειρηνοδίκη Υπηρεσίας ως κατεπείγουσες, σύμφω¬ 
να με τα οριζόμενα στις διατάξεις του άρθρου 27 του 
Κώδικα Οργανισμού Δικαστηρίων και Κατάστασης Δι¬ 
καστικών Λειτουργών και οι Υποθέσεις Ασφαλιστικών 
Μέτρων. 

Κατά το μήνα Αύγουστο δεν εκδίδονται Διαταγές Πλη¬ 
ρωμής. 

ΥΠΗΡΕΣΙΕΣ ΕΙΡΗΝΟΔΙΚΩΝ 

Οι υπηρεσίεςτων Ειρηνοδικών του Ειρηνοδικείου Κο¬ 
ζάνης ορίζονται κάθε μήνα με πράξη του Διευθύνοντα 
το Πρωτοδικείο Κοζάνης, σύμφωνα με το άρθρο 6Α του 
Κώδικα Οργανισμού Δικαστηρίων και Κατάστασης Δικα¬ 
στικών Λειτουργών, όπως αυτό αντί καταστάθηκε με το 
άρθρ. 3 παρ. 2 του ν. 3472/2006. 

ΟΡΓΑΝΩΣΗ ΓΡΑΜΜΑΤΕΙΑΣ 

Η Γραμματεία του Ειρηνοδικείου λειτουργεί σε ένα και 
ενιαίο τμήμα. 

Το Ειρηνοδικείο Κοζάνης συνιστά ένα και μόνοΤμήμα. 

Ο Προϊστάμενος της Γραμματείας είναι υπεύθυνος, 
πέραν της διεκπεραίωσης των διοικητικών υποθέσεων 
(τήρηση ατομικών φακέλων, μισθοδοσίας, στατιστι¬ 
κών στοιχείων και αλληλογραφίας - πρωτοκόλλου και 
εμπιστευτικού πρωτοκόλλου, διαχείριση των διαφόρων 
προμηθειών γραφικής ύλης, καθαριότητας κ.λπ.) και για 
την επιθεώρηση των Δικαστικών Επιμελητών, για την κα¬ 
τάθεση Ενδίκων Μέσων (Εφέσεων, Ανακοπών Ερημοδι¬ 
κίας, Ανακλήσεων ή Μεταρρυθμίσεων και Τριτανακοπών 


επί Αποφάσεων Εκούσιας Δικαιοδοσίας, καθώς και για 
την τήρηση των Βιβλίων της Υπηρεσίας. Επίσης, είναι 
υπεύθυνος για τις ενέργειες τις σχετικές με την προμή¬ 
θεια επίπλων και υλικών (γραφικής ύλης, καθαριότητας 
απαραιτήτων για την λειτουργία της Υπηρεσίας), καθώς 
και με αναγκαίες ενέργειες για επισκευή και συντήρηση 
ηλεκτρονικών υπολογιστών και φωτοτυπικών μηχανη¬ 
μάτων. Επιπλέον, ασχολείται με τις ένορκες βεβαιώσεις, 
διαταγές πληρωμής, την έκδοση απογράφων και δηλώ¬ 
σεων τρίτων και ακόμη, ασκεί καθήκοντα Γραμματέα 
κατά την εκδίκαση των Ασφαλιστικών Μέτρων, όπου 
αυτό απαιτείται. 

Ο αμέσως επόμενος κατ' αρχαιότητα υπάλληλος εί¬ 
ναι υπεύθυνος για τις εφέσεις επί ποινικών υποθέσεων, 
αναιρέσεις και αναψηλαφήσεις, καθώς και για την δημο¬ 
σίευση των αποφάσεων και την έκδοση πιστοποιητικών 
τελεσιδικίας. 

Ο Προϊστάμενος της Γραμματείας, μετά από συνεν¬ 
νόηση με τον Προϊστάμενο του Ειρηνοδικείου, ορίζει 
ανά τακτά χρονικά διαστήματα το αντικείμενο της ερ¬ 
γασίας των υπαλλήλων του Ειρηνοδικείου και, εφόσον 
το επιβάλλουν ειδικές υπηρεσιακές ανάγκες, μπορεί να 
αναθέτει σε υπάλληλο ή υπαλλήλους ορισμένου τομέα 
την εκτέλεση εργασιών που ανήκουν στην αρμοδιότητα 
άλλου τομέα. Σε περίπτωση αλλαγής τομέα εργασίας, ο 
υπάλληλος ο εξερχόμενος του τομέα υποχρεούται να 
ενημερώσει πλήρως εντός ευλόγου χρονικού διαστή¬ 
ματος τον εισερχόμενο περί του αντικειμένου εργασίας, 
με σκοπό την εύρυθμη λειτουργία της Γραμματείας του 
Δικαστηρίου. 

Οι γραμματείς μετέχουν στη συγκρότηση του Ειρη¬ 
νοδικείου κατά την εκδίκαση διαφόρων υποθέσεων, δι- 
εκπεραιώνουν όλες τις υποθέσεις που υπάγονται στην 
αρμοδιότητά τους και τηρούν τα πιο κάτω βιβλία: 

Α. Εισαγωγικών Δικογράφων: Τακτικής Διαδικασίας, 
Ειδικής Διαδικασίας, Εκούσιας Δικαιοδοσίας, Ασφαλιστι¬ 
κών Μέτρων, Μικροδιαφορών και ν. 3869/2010 (Υπερ¬ 
χρεωμένων Νοικοκυριών). 

Β. Εκδοθεισών Αποφάσεων: Πολιτικών Αποφάσεων και 
Διαταγών Πληρωμής. 

Γ. Λοιπά Βιβλία: Απογράφων, Πρακτικών Συμβιβασμού, 
Αναβολών Αιτήσεων, Πιστοποιητικών, Παραιτήσεων από 
τα Ένδικα Μέσα, Εκθέσεων και Πράξεων, Προγραμμάτων 
Πλειστηριασμού, Καταστάσεων Εξόδων Δικαστικών Επι¬ 
μελητών και Συμβολαιογράφων, Εκκαθαριστών, Πραγ- 
ματογνωμόνων, Πινάκια Τακτικής Διαδικασίας, Ειδικής 
Διαδικασίας και Εκούσιας Δικαιοδοσίας, Μητρώα Αστι¬ 
κών και Αγροτικών Συνεταιρισμών. 

Επίσης, οι γραμματείς είναι υπεύθυνοι για την καθαρο- 
γραφή των πάσης φύσεως αποφάσεων και για την δακτυ¬ 
λογράφηση διαφόρων εγγράφων του Δικαστηρίου, για 
την παραλαβή προγραμμάτων εκθέσεων κατασχέσεων 
δικαστικών επιμελητών και την καταχώρηση αυτών στα 
ειδικά βιβλία. 

Οι υπάλληλοι της Γραμματείας θα συναλλάσσονται με 
το κοινό από την 9:00 η ώρα έως την 13:30 κάθε εργάσι¬ 
μης ημέρας και τον υπόλοιπο χρόνο θα ασχολούνται με 
τη διεκπεραίωση εσωτερικών υπηρεσιών. 

Οι δικαστικοί επιμελητές του Ειρηνοδικείου Κοζάνης 
διενεργούν τις επιδόσεις για τις οποίες είναι αρμόδιοι, 
την τακτοποίηση του Αρχείου και γενικά εκτελούν όλες 
τις εξωτερικές εργασίες (Ταχυδρομείο κ.λπ.) και τις ερ¬ 
γασίες που τους ανατίθενται από τον Ειρηνοδίκη Υπη¬ 
ρεσίας ή τον Προϊστάμενο της Γραμματείας. 

ΜΕΤΑΒΑΤΙΚΗ ΔΙΑΤΑΞΗ 

1. Για ό,τι δεν προβλέπεται από τον παρόντα Κανονι¬ 
σμό Εσωτερικής Υπηρεσίας εφαρμόζονται οι διατάξεις 


του ν. 1756/1988 «Κώδικας Οργανισμού Δικαστηρίων 
και κατάστασης Δικαστικών Λειτουργών, όπως ισχύει. 

2. Χρόνος έναρξης του ανωτέρω Κανονισμού ορίζε¬ 
ται η ημέρα της δημοσίευσής του στην Εφημερίδα της 
Κυβέρνησης». 

Κρίθηκε, αποφασίσθηκε και εκδόθηκε, στην Αθήνα, 
στις 4 Οκτωβρίου 2018. 

Ο Πρόεδρος 
ΒΑΣΙΛΕΙΟΣ ΠΕΠΠΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1 . ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.915 την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2 . ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























